tomron87/hebrew-wikipedia-sentences-corpus huggingface dataset:
גרסאות סטריאו של השירים "A Hard Days Night","Can't Buy Me Love"ו-"And I Love Her" נמצאים בגרסת הקומפקט דיסק לאוסף "1962-1966"
כל השירים נכתבו על ידי ג'ון לנון ופול מקרטני.
האלבום הכיל גם את השיר "I'll Cry Instead" שנחתך ברגע האחרון אף על פי שהוקלט בשביל הסרט.
הגרסה האמריקאית הכילה גם ארבעה ביצועים אינסטרומנטליים בסגנון איזי-ליסנינג לשירים של פול מקרטני וג'ון לנון שבוצעו על ידי ג'ורג' מרטין: "I Should Have Known Better","And I love her", "Ringo's Theme(This Boy) והשיר "A Hard Days Night".
כל אחד מהקטעים הופיע יותר מאוחר באלבומו האינסטרומנטלי של ג'ורג' מרטין שיצא לאור על ידי החברות Capitol,United Artists ו-Parlophone.
האלבום הגיע למקום הראשון ברשימת הבילבורד ונשאר שם במשך 14 שבועות, משך הזמן הארוך ביותר לאלבום כלשהו באותה תקופה.
אחרי שחברת EMI רכשה את חברת United Artist האלבום יצא בהוצאה חדשה בתאריך 17 באוגוסט 1980 בלייבל של חברת Capitol.
בעוד שגרסת הסטריאו של אלבום כללה את הקטעים האינסטרומנטליים בסטריאו אמיתי, ההקלטות של החיפושיות עצמם היו בגרסת מונו שנעשתה מגרסת הסטריאו.
בשנת 2014 הגרסה האמריקאית יצאה על גבי קומפקט דיסק באופן רשמי במסגרת חידוש האלבומים האמריקאיים של הלהקה לציון 50 שנה לביקורם הראשון בארצות הברית.
קרדיטים הביטלס ג'ורג' האריסון - גיטרה חשמלית מובילה, גיטרה 12 מיתרים, אקוסטית וספרדית, קולות רקע, שירה מובילה בשיר "I'm Happy Just To Dance With You", שירה הרמונית בשיר " Things We Said Today" וכלי הקשה בשיר "And I Love Her".
ג'ון לנון - שירה ראשית, הרמונית ורקע, גיטרה אקוסטית גיטרת קצב, מפוחית, גיטרה מובילה בשיר "You Can't Do That", פסנתר בשיר "Things We Said Today"(נמחק במהלך המיקסים אבל שמיע בתקליט) ותוף מרים.
פול מקרטני - שירה ראשית, הרמונית ורקע, גיטרה בס ופסנתר, גיטרה אקוסטית בשיר "I'll Be Back".
רינגו סטאר - תופים, Cowbell, מאראקס ותוף מרים.מוזיקאים נוספים והפקה'
A Day in the Life (יום בחיים) הוא שיר של הביטלס משנת 1967. השיר יצא באלבום Sgt.
השיר הוקלט, בהפסקות, בין 19 בינואר ל-23 באפריל 1967. השיר הוא שילוב של שני שירים נפרדים, שנכתבו על ידי ג'ון לנון (בתים 1, 2 ו-4) ופול מקרטני (בית 3).
מלבד הביטלס, משתתפת בנגינת השיר תזמורת בת 41 נגנים.
בהקלטה הראשונית (19 בינואר 1967) הוקלט רק חלקו של לנון, כאשר 24 תיבות הוקצו לחלקו של מקרטני, שתחילת הקלטתו הייתה ב-20 בינואר 1967. בהקלטה הסופית ניתן עדיין לשמוע את קולו של מל אוונס, עוזרה של הלהקה, המונה את התיבות בקול, ואת צליל השעון המעורר המסמן את סופן.
לנון אימץ כאן גם את השורה I'd love to turn you on שכתב מקרטני.
אחרי ההקלטות הראשוניות, המשיכו הביטלס בהקלטת השיר ב-3 בפברואר 1967, כשמקרטני השלים את חלק השירה והוסיף את נגינת הבס ואילו רינגו סטאר ניגן מחדש, בהדרכתו של מקרטני, על התופים.
בהמשך אותו חודש, ב-10 בפברואר 1967, כונסו באולפני ההקלטה 40 נגני תזמורת.
על־פי רעיונו של מקרטני, היה על הנגנים לנגן מן התו הנמוך ביותר לתו הגבוה ביותר וממהירות הנגינה הנמוכה ביותר עד לגבוהה ביותר, כדי ליצור קרשנדו באמצעו ובסופו של השיר.
בניצוחם של מקרטני וג'ורג' מרטין חזרו הנגנים על הקרשנדו ארבע פעמים, לכל אחד מערוצי ההקלטה.
ההקלטות באו לסיומן ב-22 בפברואר 1967, כאשר ארבעת חברי הלהקה, יחד עם מל אבנס, ניגנו בו זמנית אקורד אחד בפסנתר (מי מז'ור) כסיום לשיר.
מאוחר יותר באותו יום הוסיף ג'ורג' מרטין גם צלילי הרמוניום והכפיל את צלילי הפסנתר המוקלטים.
השיר הוחרם על ידי ה-BBC עוד לפני צאת האלבום בגלל השורה I'd love to turn you on, שלכאורה התייחסה לשימוש בסמים.
נכון לאפריל 2020, סך מצטבר ההשמעות של השיר ברשת הזרמת המדיה ספוטיפיי עומד על כ-62 מיליון.
+מצעדי כל הזמניםארגוןשםמיקוםכאן 88מצעד שירי הביטלס של כאן 886
A Day at the Races (בעברית: יום במרוצים) הוא האלבום החמישי של להקת הרוק הבריטית קווין, שיצא בדצמבר 1976.
האלבום היה האלבום הראשון שהלהקה הפיקה באופן עצמאי, לאחר שיתוף פעולה ממושך עם מפיקים אחרים, כגון רוי תומאס בייקר וג'ון אנתוני.
בדומה לאלבום הקודם שיצא כשנה קודם לכן, A Night at the Opera (לילה באופרה), שם האלבום נשאל מסרט של האחים מרקס.
כמו כן, עטיפות האלבומים כמעט זהות.
לאחר ההצלחה הרבה של אלבומם הקודם הכולל את הלהיט Bohemian Rhapsody, הלהקה קבלה חופש יצירתי באלבומם הבא, שהמשיך באותו הקו כמו באלבומים הקודמים.
בעוד שבאלבומם הקודם ניתן היה לראות שילוב מאוד רב גוני ורחב בין סגנונות מוזיקה שונים, באלבום זה חברי הלהקה שמרו על קו אחיד בין מוזיקת הארד רוק ומוזיקה קלאסית.
השירים באלבום מסודרים לרוב בצורה בה מופיע שיר בעל פן של רוק ולאחריו שיר המייצג את הצד הקלאסי בלהקה.
לרוב, ברצף זה נוצר מצב בו מופיע שיר הארד רוק שנכתב על ידי הגיטריסט בריאן מיי ולאחריו שיר קלאסי שנכתב על ידי פרדי מרקיורי, הסולן והפסנתרן.
האלבום עצמו נפתח בקטע אינסטרומנטלי בהרמוניום ממנו מתפתחים שאר השירים, ולאחר השיר האחרון באלבום – Teo Toriatte, חוזרת על עצמה אותה מנגינה מהפתיחה שסוגרת את האלבום.
בריאן מיי אמר על כך כי באופן זה האלבום הופך ליצירה אחת שחוזרת על עצמה בלי לעצור, ללא התחלה או סוף.
בשיר- Teo Toriatte, שרים חברי הלהקה ביפנית, כהוקרה למעריציהם הרבים ביפן.
רצועות בונוס במהדורת הוליווד רקורדס משנת 1991
רצועות בונוס ממהדורת Anniversary מ-2011
פרדי מרקיורי – שירה, פסנתר
בריאן מיי – גיטרה, פסנתר ב-Teo Torriatte, הרמוניום, שירה ב-Long Away
ג'ון דיקון – בס, גיטרה אקוסטית ב-You and I
רוג'ר טיילור – תופים, כלי הקשה, שירה וגיטרה חשמלית ב-Drowse
A Kind of Magic (בעברית: סוג של קסם) הוא אלבומה ה-12 של להקת הרוק קווין שיצא בשנת 1986. חלק מאלבום זה הוא פסקולו של סרט מדע בדיוני בשם איש הנצח.
על אף שהאלבום הגיע רק למקום ה-46 בארצות הברית, הוא הגיע למקום הראשון בבריטניה ונשאר במצעד במשך 63 שבועות רצופים.
השיר "A Kind of Magic" הגיע למקום הראשון במצעדים של למעלה מ-30 מדינות ברחבי העולם.
השיר הופיע בסרט "איש הנצח" בגרסה מעט שונה מהגרסה הסופית שהופיעה באלבום.
כמו כן, השיר שימש גם כשיר הפתיחה בסדרה קסם של משפחה.
לאחר מספר שנים, סדרת טלוויזיה שהתבססה על הסרט "איש הנצח" השתמשה בשיר "Princes of the Universe" מאלבום זה כשיר הפתיחה שלה.
אף על פי שהאלבום נחשב לפסקול לא רשמי לסרט "איש הנצח", השיר "One Vision" היה בסרט נוסף בשם "Iron Eagle" (יצא בשנת 1986).
רצועת בונוס במהדורת Hollywood Records משנת 1991
רצועות בונוס במהדורת Anniversary משנת 2011
כל השירה מבוצעת על ידי פרדי מרקיורי למעט:
קולות ליווי מבוצעים על ידי מרקיורי, טיילור ומיי, למעט:
Don't Lose Your Head - טיילור וג'ואן ארמטריידינג.
תופים, מכונת תופים, תופים אלקטרוניים: רוג'ר טיילור
גיטרה חשמלית - בריאן מיי למעט:
גיטרה נוספת ב-"Don't Lose Your Head" – דיקון.
A Girl like Me (בעברית: "ילדה כמוני") הוא אלבומה השני של זמרת הפופ ורית'ם אנד בלוז, ריהאנה.
האלבום יצא על ידי חברת התקליטים דאף ג'אם, במהלך אפריל 2006. תחילה האלבום יצא ביפן ב-19 באפריל, ב-24 באותו חודש בבריטניה ולבסוף ב-25 בשאר העולם.
להפקת האלבום, ריהאנה עבדה עם אוון רוג'רס, קרל סטרקן, ג'יי אר, סטארגייט וזמר ה-R&B ני-יו, שגם כתב את הסינגל השני של האלבום.
בדומה לאלבום הקודם גם "A Girl like Me" הושפע מהשורשים הקריביים של ריהאנה, וכולל שירי דאנסהול ו-R&B, וגם משלב אלמנטים של בלדות רגאיי, דבר אשר מבקרי המוזיקה היו אמביוולנטיים כלפיו.
חלק מהמבקרים נתנו לאלבום ביקורות חיוביות, ואילו האחרים השוו את האלבום לאלבומה הקודם עליו נתנו ביקורת שלילית.
האלבום יצא לאור 8 חודשים אחרי צאת אלבומה הראשון והגיע למקום ה-5 במצעד הבילבורד 200 בארצות הברית ובממלכה המאוחדת.
האלבום זכה להצלחה גם במדינות אחרות כאשר נכנס לעשירייה הפותחת גם באירלנד, ניו זילנד, אוסטרליה, יפן וקנדה.
מהאלבום יצאו ארבעה סינגלים: "SOS" אשר הפך לסינגל הראשון שלה שהגיע למקום הראשון בבילבורד, "Unfaithful" ו-"Break It Off", אשר הגיעו לעשירייה הפותחת במצעד הבילבורד ו-"We Ride", שלא הצליח לשחזר את ההצלחה של הסינגלים האחרים כאשר לא נכנס כלל לבילבורד.
האלבום פורסם בגרסה מחודשת בגרמניה בלבד.
האלבום הגיע למעמד פלטינה בארצות הברית.
אחרי יציאת אלבומה הראשון, החליטו חברת התקליטים של ריהאנה שהיא תשלב מוזיקת רוק באלבום ולכן הקליטה את השיר "Kisses Don't Lie", השיר השלישי באלבום.
בחודש פברואר 2006 הודיעה ריהאנה כי היא עומדת להוציא אלבום אולפן שני, בשם A Girl like Me, באפריל 2006. כשנשאלה על האלבום, בריאיון לחדשות MTV, ריהאנה הצהירה, "קולי כבר התבגר כל כך הרבה, ואני רוצה לשיר דברים שלא שרתי [לפני].
עכשיו אני ישיר על חוויות שעברתי ועל כאלה שבנות ובנים מגיל 18 יכולים לעבור, ולכן זה הכול העניין של ההתקדמות".
בכל הקשור לשם של האלבום, ריהאנה הסבירה: האלבום נקרא A Girl like Me, כי זה אלבום מאוד אישי, זה התינוק שלי.
זה הכול עניין של מה שאני רוצה להיות.
האלבום, מדברת על חוויות אישיות, כמו גם דברים שבחורות כמוני עברו."
במצעד הבילבורד האמריקאי, מוקם האלבום במקום החמישי עם מכירות של יותר מ-115,000 עותקים בשבוע הראשון ליציאת האלבום, כמות כמעט כפולה מהמכירות של Music of the Sun שמכר 69 אלף עותקים בשבוע הראשון ליציאתו.
באירלנד האלבום הופיע לראשונה במקום ה-6, ולבסוף קיבל מעמד פלטינה כפולה.
בנוסף לכך האלבום מוקם לראשונה גם בבריטניה במקום ה-6 עם מכירות של 24 אלף עותקים בשבוע הראשון.
ביולי האלבום הגיע למקום ה-5 בזכות הסינגל "Unfaithful".
האלבום מכר כמעט 600 אלף עותקים בבריטניה.
גם בקנדה האלבום הצליח להשיג מעמד פלטינה.
באוסטרליה, האלבום נכנס למקום ה-9, ונשאר במצעד למשך 21 שבועות.
כעבור כמה זמן האלבום הגיע למעמד פלטינה על מכירות של 70 אלף עותקים.
בשווייץ האלבום הגיע בשיאו למקום ה-6 ונשאר במצעד במשך 39 שבועות ברצף.
האלבום הגיע למעמד פלטינה על מכירות של 30 אלף עותקים.
בסיום 2006 אלבום זכה להיות לאלבום ה-20 הנמכר ביותר בעולם.
בבלגיה האלבום הגיע לראשונה למקום ה-45 במצעד אך הצליח להגיע בשיאו למקום ה-10. האלבום הצליח להגיע לעשרים העליונים גם בגרמניה, פורטוגל, הולנד, צרפת ודנמרק.
סך הכל האלבום מכר 3.9 מיליון עותקים.
האלבום הוקלט במספר אולפנים כמו אולפני אווטר ואולפני באטרי בניו יורק ואולפני בלו וייב בסנט פיליפ.
לכתיבה והפקה של A Girl like Me ריהאנה חברה שוב עם קרל סטרקן ואוון רוג'רס שהפיקו את רוב השירים באלבומה הקודם, JR רותם וצמד המפיקים הנורווגי סטארגייט.
בעת הקלטת אלבום הבכורה שלה, ריהאנה זכתה לביקור מהזמר האמריקני ני-יו, והם נפגשו בפעם הראשונה, אף על פי שהם אף פעם לא קיבלו את ההזדמנות לשתף פעולה באלבומה קודם.
כאשר ההקלטות לאלבום השני החלו, ריהאנה הציעה לשתף פעולה עם ני-יו, בנוסף לעבודה עם זמר הרגאיי והדאנסהול הג'מייקני שון פול.
כשנשאלה על שיתוף פעולה עם ני-יו ריהאנה אמרה:
"הוא אחד האנשים הכי מתוקים, הכי מתוקים שאי פעם נפגשתי איתם, ושאי פעם עבדתי איתם.
אחרי ששמעתי את השיר 'Let Me Love You' (שהוא כתב למריו) אמרתי לעצמי מי לעזאזל כתב את השיר הזה, ושעבדתי יום אחד על השיר 'If It's Lovin' That You Want', אנחנו סוף סוף זכינו להיפגש ושנינו הסכמנו שאנחנו צריכים לעבוד ביחד, אבל זה לא יצא לפועל באלבום הראשון.
באלבום השני אמרתי: 'אתה יודע מה?
אני צריכה לעבוד עם ני-יו, ואז הלכנו לאולפן והתחלנו לעבוד"
בזמן הקלטות האלבום, ריהאנה לא רק הקליטה שירים אלה גם קידמה את אלבומה הקודם ואמרה: "הייתי כל כך עסוקה בקידום האלבום הראשון שלי, ככה שעבדתי שעות מטורפות כדי להקליט את האלבום הזה.
בגלל זה האלבום הזה הוא כל כך קרוב אליי, כי אני באמת שמתי את הלב והנשמה שלי לזה." השיר הראשון של האלבום, "SOS" נכתב על ידי אוון בוגארט אם כי השיר היה מיועד במקור לאולפן השלישי של כריסטינה מיליאן So Amazin', אבל היא דחתה את הצעת קבלת השיר.
ריהאנה הייתה הבאה בתור מועמדת להקליט את השיר ולכן היא קיבלה את השיר מיד לאחר סירובה של כריסטינה.
השיר הוקלט תוך 3 ימים והיה לשיר הראשון שנכנס לאלבום ולבסוף יצא לאור כסינגל הבכורה של האלבום.
"Kisses Don't Lie" הוא שיר שנכתב על ידי אוון רוג'רס וקרל סטרקן והוא אחד מתוך שלושת השירים שבהם ריהאנה קיבלה קרדיט על כתיבתו.
השיר הוקלט ונכתב בברבדוס ותואר כשילוב של רגאיי ורוק.
השיר "Unfaithful", נכתב על ידי ני-יו.
ריהאנה אמרה שהיא רצתה לדבר על דברים אישיים שבנות בגיל שלה חוו, ולפיה זה אחד השירים האהובים עליה באלבום.
"We Ride", נכתב והופק על ידי סטארגייט, שגם הפיק והיה שותף לכתיבת השיר "Unfaithful".
לשיר "Break It Off", בשיתוף האמן ג'מייקני שון פול, ריהאנה טסה עד ג'מייקה כדי להקליט את השיר עם שון.
השיר נכתב על ידי דונובן בנט וזה היה גם שיר שנכתב במשותף על ידי ריהאנה ושון פול עצמם.
שיר הנושא של האלבום נכתב על ידי רוג'רס וסטרקן וריהאנה, "A Girl like Me".
רוג'רס וסטרקן הפיקו וכתבו 7 מתוך 12 רצועות באלבום.
אלבום זה היה שונה מבחינה מוזיקלית בניגוד לאלבומה הקודם.
המטרה של ריהאנה באלבום הייתה למצוא שירים המבטאים את הדברים שהרבה נשים צעירות רוצות לומר, אבל אולי לא יודעות איך.
בראיון ריהאנה אמרה: "עכשיו אני שרה על חוויות שעברתי וכאלה שבנים ובנות אחרים בני 18 ומעלה עשויים לעבור, ולכן זה הכול העניין של ההתקדמות." ז'אנר הרגאיי שהיה באלבומה הקודם מופיע גם באלבום הזה.
באלבום בנוסף לכך יש גם מוזיקת דאנסהול והשפעות של מוזיקת רוק.
באלבום זה יש גם השפעה של מוזיקת האיים הקרביים בדומה לאלבום הקודם, לצד בלדות ואף אלמנטים של מוזיקת דיסקו.
השיר "Kisses Don't Lie", הוא השיר היחידי באלבום המושפע ממוזיקת רוק, כאשר יש בשיר אלמנטים של רוק ישן רוק לייב אפ ורגאיי, אם כי ריהאנה הצהירה שהאלבום לא משלב מוזיקת רוק.
ריהאנה אמרה: "כמי שגדלה בברבדוס, אני לא נחשפתי להרבה מוזיקת רוק, אני באמת אוהבים רגאיי ומוזיקת סוקה והיפ הופ, אבל כשעברתי לארצות הברית בשנה שעברה, נחשפתי להרבה סוגים שונים של מוזיקה, רוק היה אחד מהם, ועכשיו אני אוהבת מוזיקת רוק."
מבחינת תוכן האלבום מדבר על חוויות של נערות.
האלבום הוא אלבום אישי, ומדבר על מה שריהאנה רוצה להיות, דברים שבנות בגיל של ריהאנה באותו הזמן עוברות, ונושאים הקשורים גם לחיים האיישים שלה כמו רמאות, אהבה, שנאה ומסיבות.
"SOS" מספר על בחור שנותן לבחורה שלו תחושה מטורפת של אהבה והיא זקוקה למישהו שיציל אותה מי זה.
"Kisses Don't Lie" מדבר על בחורה שמאוהבת בבחור, אבל הוא תקועה באולטימטום כי היא פוחדת להיפגע.
"Unfaithful" מתעדת את דעיכתו הטרגית של מערכת יחסים, כאשר אדם אחר מתחיל לבגוד.
ריהאנה מכנה את עצמה בשיר כ"רוצחת" מכיוון שהיא לוקחת את חייו של הבחור הזה, מכאיבה לו ובוגדת בו.
הוא יודע את זה וזה גורם לי להרגיש רע.
זה הורג אותו לדעת שבחור אחר עושה אותה מאושר.
"We Ride", עוסק באיך הבחור מבטיח שהם יהיו ביחד לנצח אבל היא ממשיכה לתאר את הרגעים שבו הוא עשה דברים שיכולים לקרוע אותה לגזרים.
המילים של "Dem Haters" מתארת איך שנאה יכולה לגרום לאנשים להרגיש ואיך היא יכולה להביא אותם למטה.
"Final Goodbye" מדבר על אישה שרוצה לבלות את שארית חייה עם הגבר שלה, אבל מרגישה שהיא צריכה לחשוף סודות מהעבר.
שיר הפתיחה של האלבום "SOS", הוא שיר דאנס-אפטמפו שמשלב ברובו בס, וסימפול של תופים מהשיר "Tainted Love", שבוצע בין היתר על ידי Soft Cell ב-1981. למרות זאת השיר מכיל יותר מוזיקת דאנס על מנת ליצור רגש בשיר שמדמה אהבה צעירה.
השיר זכה לביקורות חיוביות על ידי מבקרים, שכינו אותו כ"שיר אהבה סקסי של מועדון".
השיר כולל גם שלושה קליפים שונים אשר שניים מהם הם חלק מהקמפיין של ריהאנה עם חברת "נייקי", והקליפ הרשמי בוים על ידי כריס אפלבאום.
"Kisses Don't Lie", בשיר השני באלבום, ריהאנה השתמשה באלמנטים של מוזיקת האיים הקריביים וגיטרה חשמלית.
הבלדה "Unfaithful", היא בלדת פסנתר בה יש גם שימוש בפסנתר וגם במיתרים.
השיר הוא השיר השלישי באלבום והסינגל השני, שנכתב על ידי זמר האר אנד בי ני-יו.
למרות הצלחתו של השיר הוא ספג ביקורות שליליות בו נטען כי קולה של ריהאנה "הוא לא חזק במיוחד".
השיר הרביעי באלבום "We Ride", כולל גיטרה אקוסטית עדינה והפקה של סטארגייט.
השיר קיבל ביקורות מעורבות מצד המבקרים ולא זכה להצלחה בניגוד לסינגלים הקודמים.
הקליפ, בבימויו של אנתוני מנדלר, מציג את ריהאנה בסצנות עם חבריה ובחוף הים.
הקליפ לשיר היה לקליפ האחרון שיצא מתוך האלבום.
"Dem Haters", כולל את אירוחו של הזמר הברבדיאני דוויין הסבנדס.
השיר הופק על ידי קרל סטרקן ואוון רוג'רס.
השיר השישי באלבום "Final Goodbye", הוא בלדה קצבית המכילה אלמנטים של גיטרה אקוסטית.
השיר הבא "Break It Off", נעשה בשיתוף הזמר הג'מייקני שון פול, ומכיל השפעות של דאנסהול.
סינגל זה היה לסינגל האחרון מהאלבום ולא יצא לו קליפ רשמי, אך בכל זאת הצליח להגיע למקום ה-9 בבילבורד.
"Crazy Little Thing called Love", השיר השביעי באלבום, נעשה בשיתוף הראפר הג'מייקני ג'יי סטטוס.
השיר השמיני באלבום "Selfish Girl", הופקה על ידי קרל סטרקן ואוון רוג'רס ומכיל השפעות של רגאיי.
השיר התשיעי של האלבום "P.S.
הבלדה השלישית של האלבום "A Million Miles Away", הוא השיר ה-12 והאחרון באלבום.
הוא קיבל ביקורות מעורבות מהמבקרים שציינו שהשיר "הורג את המומנטום של האלבום".
שיר זה הוא למעשה שיר המשך לאחד משיריו של הראפר האמריקאי קורי גונז מאלבום הבכורה שלו.
במהלך הקלטות האלבום שימשה ריהאנה כזמרת חימום בסיבוב ההופעות של הזמרת גוון סטפני, כדי לקדם את אלבום הבכורה שלה.
בזמן המופע היא ביצעה מספר שירים מהאלבום.
האלבום יצא 8 חודשים בלבד לאחר הוצאתו של אלבומה הקודם.
לדבריה של ריהאנה: "פשוט הרגשנו שזה לא הגיוני לחכות...
לא צריך לחכות כל כך הרבה זמן בשביל להקליט מוזיקה.
בסדר, האלבום הקודם היה צריך להיות בחוץ כמה חודשים לפני שמתחילים עם ההקלטות.
זה מה שיפה בתעשיית המוזיקה כשאתה מרגיש שזה הזמן, אתה פשוט הולך על זה ואנחנו הרגשנו שזה הזמן לבוא עם אלבום חדש" הסינגל המוביל של האלבום נכלל בפסקול של הסרט Bring It On: All or Nothing בו ריהאנה עשתה הופעת אורח בסרט בתפקיד עצמה.
"Pon de Replay", נכלל גם בפסקול הסרט.
לאחר מכן היא עברה לקדם את השיר "Unfaithful" הסינגל השני של האלבום, אותו ביצעה בפסטיבל "Sunrise" לקידומו.
בנוסף ריהאנה שימשה כזמרת חימום של הלהקה הפוסיקט דולז בסיבוב ההופעות העולמי שלהם, מנובמבר 2006 עד פברואר 2007 בממלכה המאוחדת, שם גם קידמה את האלבום.
באותה תקופה גם לקחה חלק בקמפיין של חברת "Secret".
לאלבום יצאה גם מהדורת דלוקס לקידומו אשר נקראה A Girl Like Me: Edition Deluxe ויצאה בגרמניה בלבד ב-17 בנובמבר 2006. מלבד רשימת השירים המקורית, המהדורה החדשה כוללת דיסק בונוס המכיל שני שירים חדשים ועוד שני שירים שיצאו כרצועות בונוס באלבום הקודם.
לגרסה זו יש גם דיסק נוסף הכולל שלושה קליפים מתוך האלבום.
האלבום קיבל ביקורות מעורבות ממבקרי המוזיקה.
דן צ'רנס מ"וושינגטון פוסט" כתב: "אלבום לא רחב וחסר צבע מבחינה מוזיקלית, האלבום הזה הוא למעשה מעשה שפל של נערה בכיתה י'.
באלבום ריהאנה בעיקר משעממת עם בלדות פופ שאפתניות".
בשיר 'Unfaithful' ריהאנה משתמשת באלגנטיות ברצח כמטאפורה לרמאות.
השיר 'We Ride' הוא שיר קליל וזורם שכיף לשמוע אותו בסופי שבוע".
רות ג'יימיסון מ-Observer ציינה: " האלבום הוא סוג של הרמוניה בנוסח של שוגאבייבז, עם אלקטרו בסגנון ומנה של רגאיי.
אם אתה אוהב את השיר המגוחך 'Pon De Replay' של השנה שעברה, יש עוד מאותו הדבר גם כאן."
בביקורות השליליות יותר - קלף סאנה מ"ניו יורק טיימס" כתב: מלבד השירים "SOS", "Unfaithful" ו-"Break It Off", האלבום המפוזר הזה מלא בנפילות." בארי וולטרס מ"רולינג סטון" כתב: "הרגשתי שהאלבום לא מספק שום דבר אחר גאוני כמו הסינגל המוביל שלו.
דאנסהול ואר אנד בי חסר תעוזה וגורם לתחושה משעממת אצל המאזין.
אם כי "Kisses Don't Lie" ו-"Unfaithful" עוזרים להפוך את A Girl like Me להרבה יותר סימפתי." סאל סקיקומנטי ממגזין "סלנט" הרגיש שהבלדות באלבום "מבוגרות לפחות בעשור בשביל הכישרון הווקאלי הקטן של הזמרת בגיל ההתבגרות.
כי על אף הסמפולים החכמים ב-"SOS", שירים איטיים ודביקים כמו 'Final Goodbye' או 'A Million Miles Away', הורגים את המומנטום שבאלבום." רוברט מ-MSN Music דרג את האלבום בדירוג שלילי, בדרגת: "נכשל".
לאחר ההצלחה הגדולה של האלבום, יצאה עריכה מחודשת לאלבום, אך רק בגרמניה, אשר נקראה "A Girl like Me: Deluxe Edition".
העריכה המחודשת הכילה דיסק בונוס המכיל שירים אשר לא נכנסו לאלבומיה של ריהאנה, ובנוסף, דיסק DVD המכיל שלושה וידאו קליפים.
SOS הוא הסינגל הראשון שיצא מתוך האלבום ב-27 במרץ 2006. השיר מכיל סימפולים ודגימות מתוך השיר של אד קוב ב-1965, שחודשה גם על ידי הצמד Soft Cell, ב-1981. השיר נמכר כעותק maxi פיזי.
העותק כלל גרסאות רדיו ערוכות של השיר יחד עם גרסאות אינסטרומנטליות של השיר, וכלל גם את הסינגל "Break It Off".
השיר זכה לביקורות חיוביות ממבקרי המוזיקה ששיבחו בעיקר את היכולות הקוליות ולאנרגיה של ריהאנה בשיר.
השיר הגיע למקום הראשון במצעד הבילבורד, וניהיה לשיר הראשון של ריהאנה לעשות זאת.
השיר גם הגיע למקום הראשון במצעד US Hot Dance Club Play ולמצעד הפופ האמריקאי, וכמו כן גם למקום השני בבריטניה.
לשיר יצאו שני קליפים, אחד הרשמי והשני לקידום הקמפיין עם חברת "נייקי", ובוים על ידי כריס אפלבאום.
Unfaithful יצא לאור כסינגל השני מהאלבום ב-20 ביוני 2006 ונכתב על ידי ני-יו, מיקל אס.
השיר נכתב תחת הכותרת "Murderer", ובהשראת להקת הרוק האמריקאית אוונסנס.
השיר זכה לתגובות מעורבות מצד המבקרים, ששיבחו את הקול החזק שלה, אבל לא את המילים.
השיר הגיע למקום ה-6 במצעד הבילבורד.
הקליפ לשיר בוים על ידי אנתוני מנדלר, וכלל את ריהאנה במשולש אהבה בו היא נאבקת לבחור בין בעלה לבין המאהב שלה.
ריהאנה ביצעה את השיר בטקס 2006 mobo, ונכלל ברשימת השירים של כל ארבעת סיבובי ההופעות הראשונים שלה.
We Ride יצא לאור כסינגל השלישי ב-21 באוגוסט 2006. הוא כנתב על ידי מקבה רידיקי, מייקל אס.
השיר זכה לביקורות חיוביות מהמבקרים אך לא הצליח להיכנס למצעד הבילבורד, אבל הצליח להיכנס למקום ה-34 במצעד US Hot Dance Club Play, ובמצעד שירי הפופ האמריקאי.
השיר לא זכה להצלחה כמו קודמיו אם כי הצליח להגיע לעשרים העליונים בבריטניה, סלובקיה ואירלנד.
הקליפ בוים על ידי אנתוני מנדלר שביים, גם את הקליפ ל-"SOS" ו-"Unfaithful".
בעת שחרור הקליפ ריהאנה טענה כי רצתה לעשות משהו פרובוקטיבי יותר כדי להתחבר מחדש עם אנשים בני גילה.
Break It Off יצא לאור כסינגל ב-13 בנובמבר 2006 בארצות הברית בלבד, ולאחר מכן ב-27 בפברואר בכל העולם.
השיר נכתב על ידי דונובן בנט, שון פול, קיי.
השיר זכה לביקורות חיוביות מהמבקרים שכינו אותו הרגע הטוב יותר באלבום וחזרה לשורשי הדאנסהול.
השיר זכה להצלחה גדולה יותר בארצות הברית בניגוד לסינגל הקודם, כאשר הגיע למקום ה-9 אף על פי שלא יצא לו קליפ בכלל.
גם בבלגיה השיר זכה להצלחה כאשר הגיע למקום ה-10. ריהנה ביצעה את השיר ב-Radio One Big Weekend לראשונה ב-2007, וביצעה אותו בסיבוב ההופעות Good Girl Gone Bad Tour.
"A Girl like Me" ו-"A Million Miles Away", נכנסו למצעד הספרדי ב-2009, 3 שנים לאחר שחרורו של האלבום.
שיר הנושא של האלבום נכתב על ידי קרל סטרקן, אוון רוג'רס וריהאנה, והגיע בשיאו למקום ה-25 במצעד הספרדי.
שיר הנושא של האלבום זכה לביקורות מעורבות ממבקרי המוזיקה: Quentin B.
Huff מ-Popmatters, שיבח את השיר וכתב שהוא מרענן ויומרני לעומת "Unfaithful".
סיליה סאן מיגל מ-"וויב", כינתה את השיר כ"מכידה" ואת האלבום עצמו "כפקק איטי של שיעמום ופיהוקים".
קולות רקע - אוון רוג'רס
מייקל אס אריקסן - רב נגן
דונובן "Vendetta" נט - רב נגן
קרל סטרקן - מפיק, מפיק בפועל, מפיק ווקאלי
אוון רוג'רס - מפיק, מפיק בפועל, מפיק ווקאלי
אוגוסטוס "גאסי" קלארק - מפיק
נקוב & טון - מפיק
מייק עיר - מפיק, מערבל
דונובן "Vendetta" נט - מהנדס, מערבל
אנדריאה דרבי - תיאום ייצור
רוב הסלדן - עוזרת הפקה
פראני "זיכיון" גרהם - מהנדס
אל המברגר - מהנדס, מערבל
טד המברגר - כלי הקשה
טור אריק הרמנסן - רב נגן
קרל סטרקן - גיטרה, פסנתר, קלידים, רב מכשירים
קתרין ליוולסי שטרן - כינור
דאג ג'סוויק - ייצור חבילה
לת'רס אן - אדון קונצרט
דבי מונסי - עוזרת הפקה
רוב מונסי - מנצח, הסדרי מחרוזת
אדריאן מוחמד - A & R
מקבה רידיקי - מפיק ווקאלי
טיפי ורטר - מעצב שיער
עוזר ערבוב - רוב סקיפוורת'
טירפן "טאי טאי" סמית - A & R
נייצ'ל דלביל - צילום, רכזת אמנות
אלי טראץ' - כיוון אמנות
מדינה תואר</small>אוסטרליה פלטינהקנדה פלטינה כפולה צרפת זהבגרמניה זהב הונגריה זהב אירלנד פלטינה כפולה יפן זהבפולין זהב רוסיה פלטינה שווייץ פלטינהבריטניה פלטינה כפולהארצות הברית פלטינה
מצעד (2006)מיקוםשיאמצעד האלבומים האוסטרלי9מצעד האלבומים הבלגי10מצעד האלבומים הקנדי1מצעד האלבומים הצ'כי7Top 100 האלבומים האירופים8מצעד האלבומים ההונגרי3מצעד האלבומים האירי5מצעד האלבומים האיטלקי36מצעד האלבומים האוריקני היפניChart3מצעד האלבומים המקסיקני6מצעד האלבומים הניו זילנדי7מצעד האלבומים הספרדי (ה-PROMUSICAE)81מצעד האלבומים השווצרי6 מצעד האלבומים הבריטי5מצעד הבילבורד 200 האמריקאי5מצעד אלבומי ה-R&B/היפ-הופ הבילבורד האמריקאי2
מצעדי סוף שנהמיקום שיאמצעד בילבורד 200 האמריקאי49מצעדי אלבומי ה-R&B/היפ-הופ האמריקאי30
A Day to Remember היא להקת פוסט-הארדקור מאוקלה , פלורידה, ארצות הברית, שמשלבת במוזיקה שלה מקצבים מהירים וכבדים עם שירת פאנק פופ, אימו וגראולינג.
לאחר שניגנו בלהקות שונות באוקלה, הקימו ג'רמי, ניל, טום וג'ושוע את הלהקה ב-2003. לאחר זמן קצר החלה הלהקה להופיע ויצרה לעצמה שם.
הם הוחתמו בחברת ההקלטות אינדיאנולה, והקליטו את אלבום הבכורה שלהם " And Their Name Was Treason" שיצא במאי 2005. האלבום מכר 8,000 עותקים בחודש הראשון ליציאתו, אך חברי הלהקה ציפו ליותר.
לאחר מכן הוחתמה הלהקה בחברת התקליטים "ויקטורי" והחלה לעבוד על האלבום השני שלה.
האלבום, "For Those Who Have Heart", יצא בינואר 2007, והגיע למקום ה-17 במצעד בילבורד.
ב-24 בספטמבר 2007, הוציאה הלהקה גרסת כיסוי לשיר של קלי קלרקסון, "Since U Been Gone" באתר המייספייס שלה.
מאוחר יותר הופיע השיר ביציאה המחודשת של האלבום "For Those Who Have Heart" בפברואר 2008.
חברי הלהקה יצאו לסיבוב הופעות בממלכה המאוחדת לראשונה בחייהם בינואר 2008. באמצע 2008 יצאה הלהקה לסיבוב הופעות בארצות הברית ביחד עם ניו פאונד גלורי.
בדצמבר 2008, עתידה הלהקה לצאת לסיבוב הופעות באוסטרליה.
A Jolly Christmas from Frank Sinatra הוא אלבום שירים מיוחד לכבוד חג המולד, אותו הוציא הזמר האמריקני פרנק סינטרה, במקור האלבום יצא לאור בשנת 1957 בידי חברת ההקלטות קפיטול רקורדס.
זה היה האלבום המלא הראשון אותו הוציא סינטרה במתכונת של שירי חג המולד, באלבום מתארחת מקהלת זמרים ועל התזמורת המלווה מנצח גורדון ג'קינס.
חברת ההקלטות קפיטול הוציאה מחדש את האלבום בשנת 1963, עם עטיפה שונה ותחת שם אחר, "The Sinatra Christmas Album", שם זה נשמר גם בגרסת התקליטור של האלבום שיצאה בשנת 1987. העטיפה והשם המקוריים הוחזרו לבסוף בשנת 2001 בהוצאה לאור האחרונה של האלבום עד עתה.
האלבום עצמו מכיל את כל הנעימות והלהיטים המוכרים לקהל.
סינטרה עצמו שלא היה נחשב לזמר חג מולד, לא אהב את הוצאת האלבום וכפי שקרה באלבום החג הקודם, מבקרים טענו כי הוא לא נשמע נלהב מידי בעת שירתו ולא הוסיף את המגע המיוחד לו שנשמע באלבומיו הרגילים.
הזמרים של ראלף ברוור - קולות רקע
גורדון ג'קינס - מארגן, מנצח
A Dramatic Turn of Events (בתרגום חופשי: "מפנה דרמטי באירועים") הוא אלבום האולפן האחד עשר של להקת הפרוגרסיב מטאל דרים ת'יאטר, שיצא לאור ב-13 בספטמבר 2011. זהו האלבום הראשון של הלהקה בו משתתף המתופף מייק מנג'יני וזאת לאחר עזיבתו של המתופף הקודם ומייסד הלהקה, מייק פורטנוי, בספטמבר 2010.
האלבום נכתב, הוקלט ונערך בין ינואר ליוני 2011 באולפני Cove City Sound בלונג איילנד, ניו יורק.
הוא הופק על ידי ג'ון פטרוצ'י ועבר מיקסינג בידי אנדי וואלאס.
הסינגל הראשון של האלבום, "On the Backs of Angels", יצא לאור ביוטיוב ב-29 ביוני 2011.
A Grounding in Numbers הוא אלבום אולפן של להקת הרוק המתקדם הבריטית, ואן דר גראף ג'נרייטור.
האלבום יצא ב-14 במרץ, 2011. תאריך זה, כאשר הוא נכתב כ-3.14 מורכב משלוש הספרות הראשונות של פאי.
הרצועה השנייה באלבום, "Mathematics" מתייחסת לזהות אוילר, לפעמים השיר נודע בשם "הפואמה המתמטית".
יציאת האלבום מאותת בהמשך על הכיוון של השלישייה הנוכחית.
באלבום זה עזבה הלהקה את חברת Charisma Records ועברה לחברת Esoteric.
יו פדגהאם היה האחראי על עיבוד האלבום.
הכנות לעבודה על האלבום החדש החלו בסוף 2008 ובתחילת 2009, כאשר חברי הלהקה התחילו לאסוף שברי שירים והחליפה "רעיונות, תאוריות, מדיניות והנחיות".
בחודש אפריל 2010 חברי הלהקה נפגשו לפגישות אינטנסיביות בקורנוול בזמן שהאלבום הוקלט במשך שבוע.
במשך חודשים השירים נערכו והותאמו על ידי חברי הלהקה (שממשיכים להחליף קבצים באמצעות האינטרנט או על CD-R) באולפנים שלהם.
עד ספטמבר 2010 החומר היה מוכן.
האלבום עבר עריכה (Mix) אחרי שלושה שבועות בלונדון בסטודיו של יו פדגהאם, Sofasound, והאלבום הושלם.
כל השירים נכתבו על ידי פיטר האמיל, יו בנטון וגאי אוונס
"Red Baron" (אינסטרומנטלי) – 2:23
פיטר האמיל - שירה, פסנתר, גיטרה חשמלית ובס מסוג Ashorby בשיר "Splink"
יו בנטון - עוגב, גיטרת בס, דוושות בס, פסנתר, צ'מבלו, פעמונים, בס בעל 10 מיתרים וגיטרה בשיר "Smoke"
גאי אוונס - תופים, כלי הקשה, גיטרה בשיר "5533"
A Farewell to Kings הוא האלבום החמישי של להקת הרוק הקנדית, ראש, שיצא לאור בשנת 1977. האלבום הוקלט ב-Rockfield Studios בוויילס, ועבר תהליך מיקסינג (mixing) באולפני אדוויז'ן בלונדון.
A Farewell to Kings הוא האלבום הראשון של ראש להגיע למעמד של אלבום זהב בארצות הברית, אך לאחר חודשיים, עבר למעמד אלבום פלטינה.
גדי לי כתב למעשה את חלקי הבס שלו באלבום על בס אקוסטי.
הציפורים שנשמעות בשיר הנושא וב-"Xanadu" הוקלטו מחוץ ל-Rockfield Studios.
לאחר צאת האלבום 2112, עברו ראש אל הממלכה המאוחדת כדי להקליט את האלבום ב־Rockfield Studios,ווילס.
אלבום זה דחף את ראש עוד יותר אל ז'אנר הפרוגרסיב רוק, והכיל בו יותר מוטיבים מתקדמים מאשר קודמיהם.
באלבומים אלו היו מוטיבים חדשניים נוספים ; שימוש נרחב בסינתסייזרים, ויצירות קונספט ארוכות.
כדי לקדם את המוטיבים הפרוגרסיביים באלבום, עבר אלכס לייפסן לנגן על גיטרת 12 מיתרים, וגדי לי התחיל לנגן גם על פדאלי-בס ומינימוג סינתיסייזר.
בנוסף לכך, גיוון גם ניל פירט בתפקידי התיפוף בכך שהחל לתופף גם על משולש הקשה, גלוקנשפיל, קרשים, קאמפנה, טימפני, גונג ופעמון צינורי.
האלבום קיבל ביקורות חיוביות, ואלבום זה גרם ללהקה להמשיך לכיוון הפרוגרסיבי באלבומים הבאים.
שיר הנושא הפותח מראה על הגיוון במוזיקה של הלהקה, כשהשיר נפתח בלחן של גיטרה קלאסית.
שיר זה הוא הראשון של הלהקה שבו משתתפים כל חברי הלהקה בהלחנה.
נושא השיר קורא לעתיד פוליטי טוב יותר.
בסוף השיר, מוזכר גם השיר "Closer to the Heart" שיופיע בהמשך באלבום.
לשיר צולם וידאו קליפ כדי לקדם את האלבום.
יצירה זו אורכת 11 דקות.
המילים שאותן כתב ניל פירט, מושפעות מן הפואמה של המשורר האנגלי, סמואל טיילור קולרידג', קובלא חאן, והן מספרות על חוקר שמנסה למצוא את הארמון זאנאדו אשר יעניק לו חיי נצח ועושר.
לאחר שהוא מוצא, וכשאלפי שנים חולפות, הוא מתחרט על כך ועכשיו הוא מחכה לסופו של העולם.
מבחינה מוזיקלית, "Xanadu" כולל שימוש נרחב יותר בסינתסייזרים.
בניגוד לאלבומים קודמים כמו Caress of Steel ו-2112, ב-"Xanadu" הלהקה משתמשת גם באפקטים של גיטרה וסינתסייזר, ומראה על השינוי הסגנוני של ראש.
השיר גם מסמן את מעברה הסופי של ראש אל מוזיקה תוכניתית, בניגוד לאלבומים קודמים בהם השתמשה ראש רק באלמנטים של מוזיקה תוכניתית.
באלבומיה הבאים של הלהקה, יחקרו ראש את המוזיקה התוכניתית באופן יותר שיטתי.
"Xanadu" גם מסמל את הגיוון בכלי הנגינה של כל אחד מחברי הלהקה.
אלכס לייפסן מנגן על גיטרה כפולת צוואר (Gibson EDS-1275), גדי לי מנגן על גיטרת ריקנבר כפולת צוואר (Rickenbacker 4080/12) הכוללת בס וגיטרת 12 מיתרים.
לי גם ניגן על סינתסייזר ושר.
ניל פירט ניגן על כלים שונים בנוסף לתופים (כגון גלוקנשפיל, פעמון צינורי, פעמוני רוח ואחרים).
עם הזמן, ראש ניגנה את השיר בסדר שונה בהופעות שלה, אך בהופעות ה-R30 ניגנה אותו במבנה המקורי.
שיר זה הוא אחד מהמפורסמים של הלהקה.
שיר זה כמו שיר הנושא קורא לעידן פוליטי טוב יותר, והוא נכתב על ידי פירט לראשונה יחד עם כותב חיצוני, פיטר טאבלוט.
מאז, השיר יצא כסינגל שהצליח לא רע.
שיר זה הוא אחד מחמשת השירים שהכניסו את ראש להיכל התהילה של המוזיקה הקנדית.
מאז יציאתו, השיר מבוצע בהופעות הלהקה עד היום.
המילים לשיר נכתבו בהשראת הסרט של פרנק קפרה, מר דידס הולך לעיר.
שיר זה גם ידוע כאחד מהשירים היחידים של הלהקה שגדי לי כתב בשלמותו לאחר הצטרפותו של ניל פירט שכתב את מרבית הטקסטים של הלהקה.
זהו אחד מהשירים הרכים יותר של ראש באותה תקופה.
היצירה הסוגרת משכה עשר דקות, והיא מספרת סיפור מדע בדיוני בו מסופר על חוקר אשר טס לחלל לחקור את החור השחור ברבור X-1 (שהוא חור שחור אמיתי) הנמצא בקבוצת הכוכבים, ברבור.
החוקר שטס בספינתו רוסיננטה (אשר קרויה על שם סוסו של דון קישוט בסיפור), נשאב אל תוך החור השחור, והסוף נשאר פתוח.
ההמשך לסיפור יבוא באלבום הבא, Hemispheres.
מבחינה מוזיקלית, היצירה מורכבת מ-4 חלקים:
פרולוג - חלק זה מתחיל באפקטים אלקטרוניים "חלליים" כדי להדגיש את סיפור היצירה, וקול מעוות שדובר דרך מגפון על ידי מפיק הלהקה, טרי בראון.
בהדרגתיות, האפקטים נחלשים בהדרגתיות כשבו זמנית מתגבר הבס שמנגן במקצבים שונים (3/4, 7/8, 3/4, 4/4), עד שכל הלהקה מנגנת, והאפקטים מסתיימים.
חלק 1 - החלק הקצר ביותר של היצירה, בו מתואר החור השחור והתהייה מה קורה למי שנשאב אליו.
חלק 2 - גיבור הסיפור טס לחלל עם הרוסיננטה שלו.
החלק כולל גם סולו של אלכס לייפסן על גיטרת הוואה וואה.
חלק 3 - החלק האחרון מתחיל עם מנגינה אשר נשמעה קודם בפרולוג בתזמון 3:21. בחלק זה, הרוסיננטה יוצאת משליטה, והגיבור נשאב אל החור.
חלק זה גם כולל את התו הגבוה ביותר שגדי לי שר אי פעם בכל אלבום סטודיו של הלהקה (Bb5 בתזמון 9:27).
היצירה נחלשת בהדרגתיות עם רצף אקורדים שיחזור על עצמו בפרק השני של היצירה, בתזמון 11:56, יחד עם צליל של פעימות לב.
כל המילים נכתבו על ידי ניל פירט פרט לאיפה שמצוין
גדי לי - זמר, גיטרת בס, גיטרת 12 מיתרים, מינימוג, דוושות בס, סינתסייזר, מפיק
אלכס לייפסן - גיטרה חשמלית, גיטרה אקוסטית (6 ו-12 מיתרים), גיטרה קלאסית, דוושות בס, מפיק
ניל פירט - תופים, גלוקנשפיל, פעמוני רוח, ויברסלאפ, משולש הקשה, פעמונים צינוריים, קמפנה, מפיק
טרי בראון - מפיק, דיבור ב-"Cygnus X-1"
A Fever You Can't Sweat Out (תרגום חופשי: "קדחת שאינך יכול להזיע החוצה") הוא אלבום הבכורה של הלהקה האמריקאית פאניק!
האלבום יצא לאור ב-27 בספטמבר 2005 דרך חברות התקליטים Decaydance ו-Fueled by Ramen.
האלבום, שנכתב והופק זמן קצר לאחר שסיימו חברי הלהקה את לימודי התיכון, כולל שירים שנכתבו על ידי גיטריסט הלהקה לשעבר, ריאן רוס, העוסקים בנושאים חברתיים שונים.
לאחר הצלחתם של הסינגלים "I Write Sins Not Tragedies" ו-"The Only Difference Between Martyrdom and Suicide Is Press Coverage", הגיע האלבום למקום ה-13 במצעד האלבומים של ארצות הברית, בילבורד 200, ושהה במצעד זה במשך שישים ושישה שבועות.
עד שנת 2011 מכר האלבום מעל ל-2.2 מיליון עותקים ברחבי העולם.
עד ה-25 בספטמבר 2015, עשר שנים לאחר הוצאתו, מכר האלבום מעל ל-2 מיליון עותקים בארצות הברית.
האלבום ספג ביקורות מעורבות ממבקרי המוזיקה.
בספטמבר 2015, עשר שנים לאחר הוצאתו, תואר האלבום במגזין המוזיקה בילבורד כ"אחד האלבומים המקוטבים ביותר בזמננו".
הביקורת של פיצ'פורק הייתה הביקורת השלילית ביותר שקיבל האלבום, בה נכתב כי האלבום "חסר כנות, יצירתיות ומקוריות".
גם הביקורת של ג'וני לופטוס מ-Allmusic הייתה שלילית, ונכתב בה כי "הלהקה אוהבת ליצור את האלבום עם הצהרה - אך אין שום דבר ייחודי בפנים, לא הנוסחא שלהם ולא ההפקה הדביקה".
ביקורת חיובית יותר על האלבום הייתה של לורן גיטלין מהרולינג סטון, ששיבחה את הסאונד של האלבום, וכינתה את הלהקה "שונה" ו"מעולה".
האלבום נכלל ברשימת 101 הקלאסיקות המודרניות של המגזין Rock Sound  במקום ה-16.
ב-14 בנובמבר 2006 יצא האלבום במהדורה מחודשת שנמכרה במארז בצורת קופסת סיגרים.
מהדורה זו כללה תקליטור של האלבום, DVD של הופעה של הלהקה בדנוור מה-22 ביולי 2006, פוסטר של הלהקה, תמונות של הלהקה, פנקיסטיסקופ, מסכת קרקס, כתבה עיתונאית מזויפת ומחברת.
מארז זה נמכר בכמות מוגבלת של 25,000 עותקים.
מדינהתוארמכירות אוסטרליה (ARIA) פלטינה 70,000 קנדה (Music Canada) פלטינה 100,000 ניו זילנד (RMNZ) פלטינה 15,000 הממלכה המאוחדת (BPI) פלטינה 402,983 ארצות הברית (RIAA) פלטינה ×2 2,220,000
A Course of Pure Mathematics (בתרגום חופשי: קורס במתמטיקה עיונית) הוא ספר לימוד קלאסי באנליזה מתמטית בסיסית, אשר נכתב על ידי המתמטיקאי האנגלי גודפרי הרולד הארדי.
הספר פורסם לראשונה בשנת 1908, ויצאו לו עשר גרסאות שונות לאורך השנים, עד לשנת 1952. לספר נודעה תרומה ללימודי המתמטיקה בממלכה המאוחדת של תחילת המאה ה-20, לאחר תקופה ארוכה שבה פיגרו לימודי המתמטיקה בממלכה המאוחדת אחרי לימודי המתמטיקה באירופה.
הספר נועד לעזור ללימודי המתמטיקה בממלכה המאוחדת , וביתר ספציפיות באוניברסיטת קיימברידג' (בה לימד הארדי) ובמוסדות המכינים ללימודי מתמטיקה גבוהה.
הספר עשיר מאוד מבחינה מתמטית, ולצד העיסוק באנליזה הוא מכיל תוצאות רבות מתחומי מתמטיקה אחרים, כדוגמת האלגברה ובמיוחד תורת המספרים.
הספר נחשב למצטיין בהצגת הקשר בין התחומים האלו לבין האנליזה המתמטית הבסיסית, תוך כדי הקפדה על הריגורזיות של ההוכחות, לצד הסבר מעמיק.
הספר מכוון בדיוק לסטודנטים ב"רמת מלגה" - אלו הנמצאים ב-20% - 10% העליונים ביכולתם המתמטית.
על אף שהספר שינה את האופן בו הנושא נלמד באוניברסיטאות בממלכה המאוחדת (ובמיוחד בקיימברידג'), תוכנו גם משקף את התקופה בה הוא נכתב.
הספר חוקר את תורת המספרים, עוסק בחשבון הדיפרנציאלי והאינטרלי של משתנה יחיד, בנושאי הסדרות וטורי המספרים, בפונקציות הטריגונומטריות, האקספוננציאליות והלוגריתמיות, ואף בחלק מן האנליזה המרוכבת, אך מאידך הוא איננו כולל התייחסות ישירה לתורת הקבוצות, לפונקציות מרובות משתנים או לאנליזה וקטורית.
הארדי מציג את הרעיונות היסודיים של החשבון הדיפרנציאלי והאינטגרלי, של התכונות של סדרות אינסופיות ושל תחומים אחרים הכוללים את מושג הגבול.
האנליזה המודרנית מתוארת בספר בצורה התקפה ללימודי המתמטיקה בימינו.
הספר מחולק לפרקים, כאשר בכל פרק יש חלוקה נוספת של הנושאים.
הארדי עצמו לא נמשך במקור אל המתמטיקה, והוא ראה בלימודיה בעיקר דרך להצטיין יותר מסטודנטים אחרים.
הוא התמיד בדרך זו בנחישות ואף קיבל מלגה ללימודיו.
לעומת זאת, מאוחר יותר בחייו נודע הארדי כמתמטיקאי הרואה במתמטיקה אומנות בעלת ערך רב כשלעצמה, ואף קרא להעדיף את העיסוק בה כשלעצמו על פי עיסוקים שנועדו לצורכי מדעים אחרים.
את השקפתו המחודשת פרש הארדי בשנת 1940 במאמר האפולוגטיקה התנצלותו של מתמטיקאי.
A Higher Place (מאנגלית: מקום גבוה יותר) הוא האלבום השני של להקת הדת'קור האמריקאית בורן אוף אוסיריס.
האלבום יצא לאור ביולי של שנת 2009.
כל השירים נכתבו והולחנו על ידי להקת בורן אוף אוסיריס.
דייוויד רוצ'ה - גיטרה בס
ג'ו בורס - סינתסייזר, קלידים
"A Dream Within a Dream" הוא שיר מאת המשורר והסופר אדגר אלן פו אשר פורסם לראשונה ב-1849. השיר פורסם לראשונה בכתב העת הספרותי,The Flag of Our Union, במהדורה שפורסמה ב-31 במרץ בשנת 1849.
השיר מורכב מ-24 שורות המחולקות לשני בתים.
11 מן השורות הן בבית הראשון וה-13 האחרות בבית השני.
שני הבתים מסתיימים עם כמעט אותן שתי השורות (פרט להבדל מעטים).
בנוסף, השיר מכיל חריזה אופיינית הנבדלת מבית לבית.
השיר שואל על האופן בו ניתן להבדיל בין מציאות לבדיון בכך שהוא שואל אם הכל זה רק חלום בתוך חלום.
בכך הוא מתייחס לתופעה אופיינית בה לאחר ההתעוררות מהחלום ישנו חלום נוסף.
לשיר מספר תרגומים לשפה העברית.
בין היתר על ידי המתרגמת לאה נאור והמתרגם ראובן וימר.
לשיר יש מחוות ועיבודים רבים.
שם סיבוב ההופעות, Dream Within a Dream Tour של זמרת הפופ, בריטני ספירס, מבוסס על השיר.
האלבום, Tales of Mystery and Imagination, של להקת הרוק המתקדם, The Alan Parsons Project, פותח במחווה אינסטרומנטלית לשיר.
גרסת 1987 לאלבום כוללת הקראה של השיר מאת במאי הסרט הידוע, האזרח קיין, אורסון ולס.
האלבום, A Secret Wish, של להקת הסינת'פופ הגרמנית, Propaganda, כולל את הרצועה "Dream Within a Dream" הכוללת את השיר מלווה בליווי מוזיקלי נרחב.
האלבום, Birdland, של להקת הרוק הבריטית, היארדבירדס, כולל עיבוד מוזיקלי של השיר.
בספר האימה "דוקטור סליפ" של סטיבן קינג הנושא של חלימה כפולה עולה, כאשר המסר הוא שהחלום השני (לאחר ההתעוררות בתוך החלום) היא לרוב בעלת מסר משמעותי, והשורות האחרונות בשיר מצוטטות בספר.
A Head Full of Dreams (בתרגום חופשי לעברית: ראש מלא בחלומות) הוא אלבום פופ רוק של להקת הרוק הבריטית קולדפליי.
האלבום כולל בו רצועה המורכבת מ-11 שירים, ואורכו עומד על 45 דקות ו-45 שניות.
זהו אלבום האולפן השביעי של הלהקה, והוא הוקלט תחת חברות התקליטים "Parlophone" בבריטניה ו"Atlantic" בארצות הברית בהפקתם של ריק סימפסון וטור אריק הרמנסן ומיקל סטורלר אריקסן.
האלבום זכה לביקורות מעורבות, והצליח יחסית מבחינה מסחרית.
כחלק מקידום האלבום, הלהקה יצאה לסיבוב הופעות חובק עולם ב-31 במרץ 2016 אשר צפוי להימשך עד ה-8 באוקטובר 2017, "A Head Full of Dreams Tour".
בטקס פרסי המוזיקה הבריטית לשנת 2016, האלבום הועמד בפרס "האלבום הבריטי של השנה".
עבור קידום האלבום, בנובמבר 2015 הוכרז כי הלהקה תצא לסיבוב הופעות חובק עולם.
בנוסף לקידום העיקרי של "A Head Full of Dreams", הסיבוב יועד גם לקידום "Ghost Stories".
סיבוב ההופעות נקבע לאירופה ולאמריקה הלטינית, והורחב גם לאמריקה הצפונית ולאסיה.
סיבוב ההופעות נפתח ב-31 במרץ 2016, והוא עתיד להסתיים ב-8 באוקטובר 2017. חלקו הראשון של סיבוב הופעות היה באמריקה הלטינית, כשנפתח בארגנטינה, ועבר בין היתר בברזיל וצ'ילה, והסתיים במקסיקו; חלקו השני של סיבוב ההופעות היה באירופה, כשנפתח בצרפת, ועבר בין היתר בספרד, גרמניה והממלכה המאוחדת.
הסיבוב החל באיחוד האמירויות הערביות, ועבר בין היתר בפיליפינים ובדרום קוריאה, והסתיים ביפן; חלקו השישי של סיבוב ההופעות שב לאירופה: גרמניה, פולין, איטליה, והסתיים בצרפת; חלקו השמיני של סיבוב ההופעות עתיד להיות בצפון אמריקה, ולעבור בכמה מדינות בארצות הברית ובכמה פרובינציות בקנדה.
עד כה, הגיעו לסיבוב ההופעות 2,757,562 צופים מרחבי העולם כולו בההופעות הניבו הכנסה של כ-$251,409,128.
מצד אחד, ההתנסות בחומרים חדשים, קלילים וקצביים יותר, זכתה לכמה וכמה ציונים לשבח.
מצד שני, היו שציינו כי הסגנון המוזיקלי החדש הוריד את רמתם הגבוהה של המילים והלחנים.
אתר הסקירה "Metacritic" העניק לאלבום ציון של 60 מתוך 100, בהתבסס על 27 ביקורות (8 חיוביות, 17 מעורבות ו-2 שליליות).
ג'ון דולן מהמגזין האמריקאי "Rolling Stone" העניק לאלבום ארבעה כוכבים מתוך חמישה, וציין לחיוב את השירים הקלילים והקצביים יותר באומרו כי "מדובר באלבום המבריק ביותר של הלהקה".
ברי ניקולסון מהמגזין הבריטי "NME" העניק לו ציון של 4 מתוך 5, ציין כי הוא "שינוי מרענן" מדרכה הקודם של הלהקה, כינה אותו "אוסף השירים המספק ביותר שנכתב בשנים האחרונות".
סטיבן תומאס ארלוויין מאתר AllMusic העניק לסרט שלושה וחצי כוכבים מתוך חמישה.
גם דוריאן לינסקי מהמגזין הבריטי "Q" העניקה לו ציון של ארבעה מתוך חמישה כוכבים.
הלן בראון מהעיתון הבריטי "The Daily Telegraph" העניקה לאלבום שלושה כוכבים מתוך חמישה, וציינה כי "לצד השמחה הבלתי מאופקת קשה להתעלם מהמועקה הקיטשית".
אנדי גיל מעיתון הבוקר הבריטי "The Independent" העניק לאלבום שלושה מתוך חמישה כוכבים, וציין כי "שינוי האווירה והכיוון סובייקטיבי למדי ויכול להיתפס כשנוי במחלוקת, אך לצד השעמום הצפוי מהקיטשיות המתפרצת קשה להתעלם מהאנרגיות הקלילות והקצביות".
איאן גורמלי ממגזין "Exclaim!" הקנדי ציין כי "האלבום היה יכול להיות יצירת מופת פופטימית, אך הוא הופך בסך הכל לעוד אלבום של Coldplay".
אנדרו אונטרברגר ממגזין "Spin" האמריקאי העניק לאלבום ציון של 6 מתוך 10, וציין לשלילה את סגנונו המוזיקלי ואת מילות ולחני השירים, אך הוסיף כי "קשה להתעלם מחינניותו".
בנוסף, אלכסיס פטרידיס מיומון "The Guardian" הבריטי העניקה לאלבום שלושה כוכבים מתוך חמישה.
גרג קוט מהיומון האמריקאי "Chicago Tribune" העניק לאלבום שני כוכבים מתוך ארבעה עם ביקורות קשות.
סטיוארט ברמן מהאתר "פיצ'פורק" העניק לאלבום ציון של 4.8 מתוך 10, בציינו כי "המילים רדודות וכתובות בצורה מרושלת, מלאות במטפורות לא ברורות ולא הגיוניות" והוסיף כי האלבום "מיותר ולא נחוץ".
A Kylie Christmas (בעברית: חג המולד של קיילי) הוא המיני-אלבום החמישי של הזמרת-יוצרת האוסטרלית קיילי מינוג.
המיני-אלבום יצא לאור ב-30 בנובמבר 2010 על ידי חברת התקליטים פרלופון.
בנוסף למיני-אלבום זה, הוציאה מינוג מיני-אלבום נוסף בשם A Christmas Gift, ב-1 בדצמבר 2010.
המיני-אלבום A Kylie Christmas מכיל בתוכו שני חידושים לשירים "Let It Snow" ו-"Santa Baby".
המיני-אלבום A Christmas Gift, מכיל את השיר "Aphrodite" אשר לקוח מתוך אלבומה האחד עשר, Aphrodite, ושני שירים נוספים, שאחד מתוכם הוא "Santa Baby" גם כן.
הגרסה של מינוג לשיר "Santa Baby" הצליחה להגיע אל המקום ה-38 במצעד הסינגלים הבריטי.
אזורתאריך יציאהחברת תקליטיםפורמטגרסהמקורבריטניה30 בנובמבר 2010פרלופוןהורדה דיגיטליתA Kylie Christmasארצות הבריתAstralwerksבריטניה1 בדצמבר 2010פרלופוןA Christmas Giftאוסטרליה12 בדצמבר 2010מאשרום רקורדסA Kylie Christmasניו זילנד
"A Horse with No Name" (בעברית: "סוס ללא שם") הוא שיר שנכתב על ידי דואי באנל ובוצע על ידי להקת הפולק רוק "אמריקה".
השיר יצא לאור בשנת 1971.
השיר נכלל באלבום הבכורה של להקת "אמריקה", ונקרא בשם זהה לשמה.
כאשר יצא האלבום הוא הופץ תחילה באירופה ללא השיר, וזכה להצלחה מתונה.
האחים וורנר ביקשו מהלהקה להוציא שיר אחר שיושמע רבות בתחנות הרדיו.
חמישה חודשים לאחר יציאת האלבום שהתה הלהקה באולפן הקלטות במחוז דורסט והקליטה מספר שירים, ביניהם את השיר שנקרא תחילה בשם "Desert Song".
האחים וורנר החליטו להוציאו לאור.
שני הדמואים הראשונים הוקלטו ונועדו לשקף את תחושת המדבר החם והיבש ששרר בציור של סלבדור דאלי וסוס מוזר בציור של מאוריץ קורנליס אשר אליהם נחשפה הלהקה.
בעצת המפיק איאן סמוול שונה שם השיר לשמו הנוכחי.
השיר מתאר מסע דרך המדבר.
על אף חוסר הנוחות בסביבה, הדובר מוצא מנוח בסביבה זו.
על פי דיואי באנל הסוס מייצג אמצעי להיכנס למקום מלא שלווה.
המקום השלו נמצא במדבר, שעבור דיואי נחשב כמקום רצוי, בזמן ששהה באנגליה הגשומה.
תחנת רדיו בקנזס סיטי אסרה את השמעת השיר משום שחשבה שהשיר מעודד שימוש בסמים, כשהמילה Horse (סוס) היא מילת סלנג שפירושה הרואין.
על השיר נאמר שביצועו מזכיר בסגנונו את ניל יאנג.
בצירוף מקרים הדיח "A Horse with no name" את שירו של יאנג מן המקום הראשון במצעד הבילבורד הוט 100.
(כי אין אף אחד לתת לך שום כאב).
השיר הושמע בסרט הבריטי-צרפתי משנת 1998 "Hideous Kinky" בעת שהוצג מסע במדבר במרוקו.
השיר היה גם חלק מפסקול הסרטים "The Devil's Daughter", "The Trip" ו"אייר אמריקה".
כמו כן הושמע השיר בסרט "חלום אמריקאי" ובסרט "בלשים בע"מ".
"A Horse With No Name" הושמע גם באחד מפרקי הסדרה "חברים", בסדרה "בוג'ק הורסמן" ובסדרה "שובר שורות".
A Ella הוא סינגל שהוקלט על ידי הזמרת-יוצרת הקולומביאנית קרול ג'י, מתוך אלבום הבכורה שלה, Unstoppable.
השיר יצא לאור ב-5 במאי 2017, כסינגל הרביעי מתוך האלבום.
השיר הגיע אל המקום ה-19 במצעד שירי הפופ הלטיניים.
השיר נכתב על ידי קרול ג'י, מאוריציו רנגיפו ואנדרה טורס.
ב-2 במאי 2019 העניק איגוד תעשיית ההקלטות האמריקאי עבור השיר את מעמד הפלטינה המשולשת הלטינית, על סך מכירות של 180,000 עותקים במדינה.
הווידאו קליפ המלא שיצא עבור השיר פורסם לראשונה ב-4 במאי 2017, וצבר למעלה מ-200 מיליון צפיות.
מקוםתאריםמכירותארצות הברית (RIAA)פלטינה 3× (לטיני)180,000
A Girl's Night Out הוא מיני סיבוב הופעות של הזמרת ריהאנה שהרווחים שלו לקרן של ריהאנה "Believe Foundation" אשר נועדה לסייע לילדים חולי סרטן אם כי ההכנסות מהמופע נתרמו גם על מנת לספק צעצועים וציוד בית ספר לילדים נזקקים.
ההופעות נעשו בחינם לציבור הרחב וכסף מפרסומות ונותני חסות נתרם עבור מטרות הצדקה.
סדרת ההופעות כללה 3 הופעות בתאריכים 26 במרץ, 28 במרץ וה-9 באפריל של 2008 בשיקגו, סן פרנסיסקו וניו יורק.
כל רווח של כל מופע הלך לעמותה אחרת אשר עוסקת באחד מנושאים אלה.
תאריך עיר מדינה מקום מטרה26 במרץ 2008שיקגוארצות הבריתVision Night Clubתרומה לקרן למען חולי סרטן28 במרץ 2008סן פרנסיסקוRuby Skyeתרומה למען ילדים נזקקים9 באפריל 2008ניו יורקThe Highline Ballroomתרומה לקרן DKMS Americas
A Jihad for Love (בעברית: ג'יהאד לאהבה) הוא סרט תיעודי אמריקאי שיצא ב-2008. הסרט בוים על ידי הבמאי ההודי-אמריקאי פרבאז שארמה .
הסרט הוא הסרט העולמי הראשון שמדבר על להט"ב ואסלאם.
בין היתר בסרט השתתף מוחסין הנדריקס.
ב-2008, הסרט נאסר לצפייה בסינגפור מאחר שהסרט מתאר את חוסר האיזון של האסלאם כלא סובלני.
בנוסף, המרואיינים בסרט ניסו להשתמש בדת האסלאמית כדי להצדיק את נטייותם המינית.
ב-2009, הסרט זכה בפרס הסרט התיעודי המוצלח ביותר בפרסי התקשורת של הליגה ההומו-לסבית נגד השמצה.
A Gala Christmas in Vienna או Christmas in Vienna V (בעברית: חג מולד חגיגי בווינה או חג המולד בווינה V) הוא אלבום הופעה משותף של המוזיקאים שרה ברייטמן, פלאסידו דומינגו, הלמוט לוטי וריקרדו קוצ'אנטה.
אלבום ההופעה יצא לאור ב-24 בנובמבר 1998, בהוצאת חברת התקליטים סוני מיוזיק אנטרטיינמנט.
אלבום ההופעה הגיע למקום ה-27 במצעד האלבומים הוולוני.
אלבום ההופעה בוים על ידי האמפרי ברטון והופץ על ידי סוני מיוזיק אנטרטיינמנט.
באלבום ההופעה מבצעים ארבעת המוזיקאים שירי חג מולד ידועים כדוגמת "Silent Night", "" ו-"An Old-Fashioned Christmas".
בנוסף לאלבום ההופעה, יצא גם אלבום הווידאו, A Gala Christmas in Vienna.
בנוסף לכך, משתתפת באלבום ההופעה התזמורת הסימפונית של וינה, המבצעת בו את המוזיקה.
A Gala Christmas in Vienna או Christmas in Vienna V (בעברית: חג מולד חגיגי בווינה או חג המולד בווינה V) הוא אלבום וידאו של הזמרת-יוצרת האנגלייה שרה ברייטמן והזמרים פלאסידו דומינגו, הלמוט לוטי וריקרדו קוצ'אנטה.
אלבום הווידאו יצא לאור ב-24 בנובמבר 1998, על ידי חברת התקליטים סוני מיוזיק אנטרטיינמנט.
באותו היום בו יצא אלבום ההופעה, הנושא את אותו השם, הופצץ ברחבי העולם גם אלבום הווידאו.
אלבום הווידאו בוים על ידי האמפרי ברטון והופץ על ידי סוני מיוזיק אנטרטיינמנט.
באלבום הווידאו מבצעים הארבעה שירי חג מולד ידועים כדוגמת "Silent Night", "" ו-"An Old-Fashioned Christmas".
כל אותם הביצועים צולמו בווידאו והופצו על גבי תקליטורים ברחבי העולם.
בנוסף לכך, משתתפת באלבום הווידאו התזמורת הסימפונית של וינה, המבצעת בו את המוזיקה.
A Great Big World הוא צמד מוזיקלי אמריקאי.
איאן אקסל וצ'אד קינג נפגשו באוניברסיטת ניו יורק, כאשר השתתפו בתוכנית המוזיקה של שטיינהרדט.
כאשר למדו מנהל עסקים באוניברסיטה, אקסל שכנע את קינג לכתוב שיר יחד.
קינג הסכים לעבוד עם אקסל לאחר ששמע אותו שר.
שניהם כתבו וביצעו שירים יחד לפני שאקסל התחיל בקריירת סולו בה הוציא אלבום עצמאי הכולל שירים שנכתבו כולם על ידי קינג.
ב-2011, השיר "This Is the New Year" שהם כתבו וביצעו אותו, נהיה שיר הנושא של התוכנית I Used to Be Fat של ה-MTV.
כמו כן, השיר הופיע גם בתוכניות אחרות, כמו למשל המירוץ למיליון של ה-ESPN, מגרש ביתי ובוקר טוב אמריקה.
לאחר כן, הם יצאו למופע הופעות בארצות הברית יחד עם אינגריד מייקלסון, מת'יו מוריסון ו-Five for Fighting .
ב-3 בספטמבר 2013, הם הוציאו את הסינגל "Say Something".
ב-4 בנובמבר 2013, הם הוציאו, בשיתוף פעולה עם כריסטינה אגילרה, גרסה מחודשת של הסינגל.
ב-21 בינואר 2014, הם הוציאו את אלבום המוזיקה הראשון שלהם, .
ב-13 בנובמבר 2015, הם הוציאו את אלבום המוזיקה השני שלהם, When the Morning Comes.
ב-27 באוגוסט 2021, הם הוציא את אלבום האולפן השלישי שלהם, Particles.
"A Hard Day's Night" (בעברית: "לילה של יום מפרך") הוא שיר של להקת הרוק הבריטית הביטלס, שנכתב על ידי ג'ון לנון בשיתוף עם פול מקרטני (אך הקרדיט ניתן לשניהם), נכלל באלבומם תחת אותו השם, שיצא ב-10 ביולי 1964. כמו כן היווה השיר מנגינת הנושא של הסרט הנושא את שם האלבום.
הוא יצא גם כסינגל בבריטניה (עם "Things We Said Today" כבי-סייד), ובארצות הברית (עם "I Should Have Known Better" כבי-סייד שלו).
השיר הגיע לראש המצעדים בבריטניה ובארצות הברית כאשר יצא כסינגל.
הסינגלים האמריקאים והבריטיים של "A Hard Day's Night", כמו גם האלבומים האמריקאים והבריטים באותו שם, החזיקו במקום הראשון במצעד שלהם בו זמנית במשך שבועיים באוגוסט 1964, הפעם הראשונה שאמן כלשהו הגיע להישג זה.
שם השיר נעוץ באמרה של רינגו סטאר, מתופף הלהקה.
בריאיון שהעניק לו שדרן הרדיו דייב הול ב-1964 תיאר זאת כך, "הלכנו לעבוד.
עבדנו כל היום ובדיעבד התברר שעבדנו גם כל הלילה.
משחשבתי שעוד יום, אמרתי 'זהו יום מפרך', אך משהבטתי החוצה וקלטתי שכבר חשוך, חזרתי בי ואמרתי 'לילה!' משם נבע הרעיון ל'לילה של יום מפרך.'"
אמירתו של רינגו היוותה כמו כן את ההשראה לשם הסרט בעל אותו השם.
לדברי לנון בריאיון למגזין פלייבוי מ-1980: "נסעתי הביתה במכונית, וריצ'רד לסטר (במאי הסרט) הציע את הכותרת 'לילה של יום מפרך', על פי דברי רינגו.
השתמשתי בזה כחומר ל-In His Own Write (ספר אוטוביוגרפי שכתב אז לנון), אך הייתה זו אמירתו המאולתרת של רינגו.
אתה יודע, מאותן מלאפרופיזמות, רינגואיזם.
אז לסטר אמר, 'נשתמש בזה ככותרת.'"
לשיר בוצעו מספר גרסאות כיסוי, ביניהן, ביצוע בעברית על ידי אלברט כהן, המתאר במילותיו באופן היתולי את הצלחתה של הלהקה.
השיר נבחר כמנגינת התעוררות לאסטרונאוטים על סיפון מעבורות החלל במשימות, STS-30
כמו כן היווה השיר את מנגינת סיום תוכנית הבוקר The Channel Four Daily של ערוץ 4 הבריטי ב-1992.
גרסה פרודית של השיר נוגנה על ידי להקת "החרפושיות" בסדרה "חברים בחווה" בפרק "לילה של יום בחווה" (A Barn Day's Night).
ג'ון לנון - שירה, גיטרות ליווי
פול מקרטני - שירה, קולות ליווי, גיטרה בס
ג'ורג' האריסון - גיטרה מובילה
ג'ורג' מרטין - מפיק, קלידים
+מצעדי כל הזמניםארגוןשםמיקוםכאן 88מצעד שירי הביטלס של כאן 8839
"A Dream Is a Wish Your Heart Makes" (בעברית: "חלום הוא משאלת קסם" או "חלום הוא משאלה שהלב יוצר") הוא שיר בלדת פופ מתוך הסרט "סינדרלה" של חברת וולט דיסני משנת 1950. השיר נכתב והולחן על ידי מאק דייוויד, אל הופמן וג'רי ליווינגסטון, אשר כתבו את כל השירים בסרט.
השיר מושר בסרט על ידי סינדרלה שמעודדת את חבריה החיות לעולם לא להפסיק לחלום, כאשר בגרסת המקור של הסרט השיר בוצע על ידי איילין וודס, ובגרסת הדיבוב העברי הוא בוצע על ידי טל אמיר.
גרסת המקור של השיר הוקלטה בהוליווד ב-26 באוקטובר 1949, כאשר הוא שוחרר לראשונה ב-4 בפברואר 1950 כחלק מפסקול הסרט שנמכר על ידי חברת התקליטים "תקליטי RCA".
התמה של השיר מזכירה את השירים "When You Wish Upon a Star" מתוך הסרט "פינוקיו" ו-"Once Upon a Dream" מתוך הסרט "היפהפייה הנרדמת".
ארגוןרשימהמיקוםמקורבילבורד100 שירי דיסניוורס הגדולים בכל הזמנים16
בשנת 2005 השיר בוצע על ידי מעגל הכוכבים של ערוץ דיסני, כאשר הוא הופץ דרך האלבום "Disneymania 4".
בשנת 2005 השיר בוצע על ידי קימברלי לוקה, כאשר הוא הופץ כחלק מהמהדורה החדשה של פסקול הסרט.
בשנת 2006 השיר בוצע על ידי לינדה רונסטאדט, כאשר הוא הופץ דרך האלבום "Walt Disney Records Archive Collection Volume 2".
בשנת 2015 השיר בוצע בסרט "סינדרלה" המשמש כעיבוד לייב אקשן לסרט המקורי, כאשר בו ביצעה את השיר בגרסת המקור לילי ג'יימס, ובגרסה העברית משי קלינשטיין.
בשנת 2015 השיר בוצע על ידי ראשל אן גו, כחלק מקידום עיבוד הלייב אקשן של הסרט המקורי.
בשנת 2015 השיר בוצע על ידי ג'סי ווארה, כחלק מהאלבום "We Love Disney".
בשנת 2016 השיר בוצע על ידי סברינה קרפנטר כמיקס יחד עם השיר "So This is Love".
בשנת 2020 השיר בוצע על ידי דמי לובאטו ומייקל בובלה כחלק מהמשדר "Disney Family Singalong".
A Flock of Seagulls (בתרגום מילולי: להקת שחפים) היא להקת גל חדש בריטית שהוקמה בשנת 1979 בליברפול על ידי מייק סקור, אחיו אליסטר ג'יימס סקור ופרנסיס פרנק מודסלי.
Flock of Seagulls הייתה אחת הלהקות המשפיעות ביותר בשנות השמונים, בעיקר בזכות הסגנון המוזיקלי הייחודי שלה בזכות הגיטריסט פול ריינולדס.
הלהקה התפרסמה לראשונה בשנות השמונים בזכות הקליפ לשיר "I Ran (So Far Away)" ששודר ב-MTV במהלך הפלישה הבריטית השנייה.